Hvis man indenfor de seneste 10 dage har opholdt sig i Mexico, og er nervøs for, om man skulle være inficeret med det meget omtalte H1N1-virus, også kaldt svineinfluenza, så skal man følge overlæge Henrik Nielsens råd: Lægens råd - Hvis man inden for 10 dage efter at være kommet hjem fra rejse til Mexico får influenzalignende symptomer, er det vigtigt at tage telefonisk kontakt til egen læge. Man skal altså ikke møde op i venteværelset hos lægen, vagtlægen eller Skadestuen/Modtagelsen, da man derved risikerer at bringe eventuel smitte videre til andre patienter. Symptomerne på H1N1 Symptomerne på svineinfluenzaen er de samme som ved en traditionel influenza, fortæller overlægen. - Det vil sige at man har feber, ondt i halsen og hoste. I nogle tilfælde kan diarré også forekomme.

Opsummering:
Infektionsmedicinsk Afdeling: Tag telefonisk kontakt til egen læge ved mistanke om svineinfluenza.